บอร์ด NCL ไฟเขียวขายบริษัทย่อยให้ “Legend Shipping” รับทรัพย์ 3.4 ลบ.
บอร์ด NCL ไฟเขียวขายบริษัทย่อยให้ “Legend Shipping” รับทรัพย์ 3.4 ลบ.
9 ก.ค. 2561

นายกิตติ พัวถาวรสกุล ประธานเจ้าหน้าที่บริหาร บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL เปิดเผยว่า คณะกรรมการบริษัทมีมติอนุมัติให้บริษัทฯ จำหน่ายหุ้นของบริษัทย่อย Legacy Asia Capital Pte.,Ltd จำนวน 140,000 หุ้นสามัญ มูลค่าที่ตราไว้ (Par Value) 1 เหรียญดอลลาร์สิงคโปร์ (SGD) ต่อหุ้นสามัญ ในราคา Par Value คิดเป็นมูลค่า 140,000 SGD หรือประมาณ 3.40 ล้านบาท (1 SGD = 24.25 บาท อัตราการแลกเปลี่ยน ณ วันที่ 9 ก.ค.61 ) ให้กับ Legend Shipping Pte.,Ltd ซึ่งเป็นบริษัทที่เกี่ยวข้องกัน โดยเป็นผู้ถือหุ้นในบริษัทย่อย บริษัท เลเจนท์ ชิปปิ้ง (ไทยแลนด์) จำกัด ได้มีความสนใจและมีความประสงค์ที่จะดำเนินธุรกิจต่อ
ทั้งนี้ เป็นผลสืบเนื่องจากมติที่ประชุมบริษัทเมื่อวันที่ 10 พ.ค.61 ได้มีมติอนุมัติให้บริษัทย่อย Legacy Asia Capital Pte.,Ltd ซึ่งดำเนินธุรกิจเช่าตู้คอนเทนเนอร์ เลิกกิจการ และบริษัท Legend Shipping Pte.,Ltd ได้มีความสนใจและมีความประสงค์ที่จะดำเนินธุรกิจต่อ จึงขอซื้อหุ้นของบริษัท Legacy ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 70 ของทุนจดทะเบียน 200,000 เหรียญดอลลาร์สิงคโปร์